Nykyarvo

Nykyarvo tarkoittaa joskus muulloin maksettavan maksun (tai maksujen) arvoa tarkasteluhetkellä. Nykyarvo lasketaan diskonttaamalla tulevaisuudessa tapahtuva maksusuoritus nykyhetkeen. Nykyarvon suuruuteen vaikuttaa käytetty korko ja se, kuinka pitkä aika tarkasteluhetken ja suoritushetken välillä on. 

Tulevaisuudessa tapahtuvan maksun nykyarvo on maksettavaa määrää pienempi, kun käytetty korkokanta on positiivinen. Mitä korkeampi on korko ja mitä pidempi aikaväli, sitä pienempi nykyarvo on.

Lähteet 
 Taloustiedon taloussanasto, Taloustieto r.y., 1987, ISBN 951-628-145-1.
Rahoitusmatematiikka
Sijoittaminen